Súradnice: 43°02′54″S 25°36′32″V﻿ / ﻿43,0483°S 25,6089°V﻿ / 43.0483; 25.6089

**Drianovska reka** (bulh. Дряновска река) je staroplaninská rieka v severnom Bulharsku. Je ľavým prítokom rieky Belica.

Iné názvy
---------

V počiatočnej fáze toku je Charmanlijska reka známa pod názvom **Enčovska reka** (bulh. Енчовска река), neskôr (po mesto Drianovo) aj ako **Trevnenska reka** (bulh. Тревненска река).

Priebeh toku
------------

Rieka vyviera pod názvom *Enčovska reka* na území Trevnenskej planiny (časť staroplaninského podcelku Stredná Stará planina) v nadmorskej výške 1 157 m n. m.. Tečie severným a severovýchodným smerom. V strednej časti toku pretína východnú časť náhornej plošiny Stražata, kde vytvára prielom. Druhý prielom známy ako Drianovski prolom vytvára na území medzi dedinou Careva livada a mestom Drianovo. Južne od mesta Veliko Tărnovo sa pri meste Debelec vlieva do rieky Belica (prítok rieky Jantra), ktorej je ľavým prítokom.

Prítoky
-------

Najväčším a najvýznamnejším prítokom rieky Drianovska reka je *Plačkovska reka* (bulh. Плачковска река) (pravý prítok).

Opis
----

Drianovska reka je dlhá 59,3 km. Ide o ľavý prítok rieky Belica. Rieka odvodňuje územie o rozlohe 335,6 km².

Najvodnatejšou je rieka v období apríla a a, najmenej vody v nej tečie v priebehu augusta a septembra. Priemerný ročný prietok meraný pri dedine Careva livada dosahuje 2,06 m³/s. Najvyšší zaznamenaný prietok doshuje hranice 14,07 m³/s. Najnižší prietok dosiahol úrovne len 0,072 m³/s.

Priemerný náklon riečneho koryta dosahuje 8,6 ‰ (pri dedine Careva livada v gabrovskej oblasti).

Priemerná ročná teplota vody v rieke (merané v stanici Careva livada) dosahuje 9,1°C.

### Využitie

Voda z rieky je používaná na zavlažovanie.

Na hornom toku rieky Plačkovska reka, ktorá je hlavným prítokom Drianovskej reky sa nachádza priehrada *Nejkovci*.

### Obývané miesta

Rieka preteká cez územie štyroch miest. Sú nimi mestá Plačkovci, Triavna, Drianovo v gabrovskej oblasti a mesto Debelec vo velikotărnovskej oblasti.

### Dopravná infraštruktúra

Dolinou rieky vedie významná železničná trať na trase Veliko Tărnovo – Stara Zagora – Podkova.

Galéria
-------

* rieka v centrálnej časti mesta Triavnarieka v centrálnej časti mesta Triavna
* rieka v meste Triavnarieka v meste Triavna
* rieka v blízkosti mesta Drianovorieka v blízkosti mesta Drianovo
* Drianovska rieka na historickej fotografii zhotovenej okolo roku 1906 – na fotografii je zachytená železničná trať na traseDrianovska rieka na historickej fotografii zhotovenej okolo roku 1906 – na fotografii je zachytená železničná trať na trase
* historický kamenný most nad riekou v centre mesta Triavnahistorický kamenný most nad riekou v centre mesta Triavna

Referencie
----------

1. 1 2 3 4 5 6 7 8 9 10 11 12 13 14 15 16 17 18  KOLEKTÍV AUTOROV. *Goľama enciklopedija „Bălgarija"*. Tom. 5. GĂR – ZMI. Sofia : Bălgarska akademija na naukite – Naučnoinformacionen centăr „Bălgarska enciklopedija", 2012. ISBN 978-954-8104-27-2. S. 1870 – 1871.
2. 1 2 3 4 5 6 7 8 9 10  KIRADŽIEV, Svetlin. *Enciklopedičen geografski rečnik na Bălgarija*. Sofia : Izdatelstvo "Iztok – Zapad", 2013. 624 s. ISBN 978-619-152-142-5. S. 193.
3. ↑   *Коя река минава през град Трявна?* [online]. actualno.com, [cit. 2023-12-16]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Drianovska reka**